CELEX: 32017D1968
Language: sk
Date: 2017-10-26 00:00:00
Title: Rozhodnutie Politického a bezpečnostného výboru (SZBP) 2017/1968 z 26. októbra 2017 o vymenovaní veliteľa operácie EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) (ATALANTA/3/2017)

28.10.2017   
            
            
               SK
            
            
               Úradný vestník Európskej únie
            
            
               L 279/55
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2017/1968
   z 26. októbra 2017
   o vymenovaní veliteľa operácie EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) (ATALANTA/3/2017)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38,
   so zreteľom na jednotnú akciu Rady 2008/851/SZBP z 10. novembra 2008 o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1) (Atalanta), a najmä na jej článok 6,
   keďže:
   
               (1)
            
            
               Podľa článku 6 ods. 1 jednotnej akcie 2008/851/SZBP Rada poverila Politický a bezpečnostný výbor (PBV) prijímať rozhodnutia o vymenovaní veliteľa operácie EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (ďalej len „veliteľ operácie EÚ“).
            
         
               (2)
            
            
               PBV prijal 18. mája 2016 rozhodnutie (SZBP) 2016/808 (2) o vymenovaní brigádneho generála Roberta A. MAGOWANA za veliteľa operácie EÚ.
            
         
               (3)
            
            
               Spojené kráľovstvo navrhlo za nástupcu brigádneho generála Roberta A. MAGOWANA vo funkcii veliteľa operácie EÚ generálmajora Charlieho STICKLAND OBEHO.
            
         
               (4)
            
            
               Vojenský výbor EÚ tento návrh podporuje.
            
         
               (5)
            
            
               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami,
            
         PRIJAL TOTO ROZHODNUTIE:
   Článok 1
   Generálmajor Charlie STICKLAND OBE sa týmto od 7. novembra 2017 vymenúva za veliteľa operácie EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania.
   Článok 2
   Rozhodnutie (SZBP) 2016/808 sa týmto zrušuje.
   Článok 3
   Toto rozhodnutie nadobúda účinnosť dňom jeho prijatia.
   Uplatňuje sa od 7. novembra 2017.
   
      V Bruseli 26. októbra 2017
      
         
            Za Politický a bezpečnostný výbor
         
         
            predseda
         
         W. STEVENS
      
   
   
      (1)  Ú. v. EÚ L 301, 12.11.2008, s. 33.
   
      (2)  Rozhodnutie Politického a bezpečnostného výboru (SZBP) 2016/808 z 18. mája 2016 o vymenovaní veliteľa operácie EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) (ATALANTA/2/2016) (Ú. v. EÚ L 132, 21.5.2016, s. 103).